CELEX: C2004/094/139
Language: fi
Date: 2004-04-17 00:00:00
Title: Qualcomm Wireless Business Solutions Europe B.V:n 10.2.2004Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/51
            
         Qualcomm Wireless Business Solutions Europe B.V:n 10.2.2004Euroopan yhteisöjen komissiota vastaan nostama kanne
   (asia T-48/04)
   (2004/C 94/139)
   Oikeudenkäyntikieli: englanti
   Qualcomm Wireless Business Solutions Europe B.V, Waalre (Alankomaat), on nostanut 10.2.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat G. Berrisch ja D. Hull.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa riidanalaisen päätöksen
            
         
               —
            
            
               velvoittaa komission korvaamaan oikeudenkäyntikulut asiassa.
            
         
      Oikeudelliset perusteet ja pääasialliset perustelut
   
   Kantaja myy Euroopassa satelliitin käyttöön perustuvaa rekkojen seurantajärjestelmää nimeltä EutelTRACS. Yhtiö vaatii komission 30.4.2003 tekemän päätöksen kumoamista. (1) Riidanalaisella päätöksellä komissio katsoi yhteismarkkinoille ja ETA-sopimuksen toimintaan soveltuvaksi sen, että DaimlerChrysler ja Deutsche Telekom hankkivat yhteisen määräysvallan yhteisyrityksestä Toll Collect GmbH.
   Kantajan mukaan Toll Collect muodostettiin sen jälkeen, kun DaimlerChrysler Servicesin, Deutsche Telekom AG:n ja Compagnie Financière et Industrielle des Autoroutes S.A:n yhteenliittymä sai Saksan hallitukselta urakan, joka koski tietullien keräämistä Saksan moottoriteitä käyttävältä raskaalta ajoneuvoliikenteeltä tarkoittavan järjestelmän perustamista ja ylläpitoa. Riidanalainen päätös ei koske Toll Collectin tietullinkeräystoimintaa, vaan kysymystä siitä, voivatko kumppanit tarjota telematiikkapalveluja Toll Collectin kautta. Kantajan mukaan komissio katsoi kumppanien saavan määräävän aseman kuljetus- ja logistiikkayrityksille tarjottavan liikennetelematiikan markkinoilla, mutta piti kuitenkin esitettyjä sitoumuksia riittävinä.
   Kanteensa tueksi kantaja väittää, että pitäessään sitoumuksia riittävinä estämään Toll Collectin on-board –yksikköä saavuttamasta hallitsevan telematiikkapalvelujen alustan asemaa komissio teki ilmeisen arviointivirheen, tunnisti tosiseikat väärin ja toimi vastoin omaa kilpailua koskevaa arviointiaan. Kantajan mielestä sitoumuksilla ei voida eliminoida komission yksilöimää uhkaa kilpailulle eli sitä, että Toll Collectin on-board -yksikköä, joka mahdollistaa kaikkien keskeisten telematiikkapalvelujen tarjoamisen, saa ilmaiseksi ja että rekkayritykset eivät maksa vaihtoehtoisista järjestelmistä, jos ne voivat saada telematiikkapalveluita Toll Collectin on-board –yksikön avulla. Kantaja pitää riidanalaista päätöstä myös puutteellisesti perusteltuna.
   
      (1)  2003/792/EY: yrityskeskittymän julistamisesta yhteismarkkinoille ja ETA-sopimuksen toimintaan soveltuvaksi 30 päivänä huhtikuuta 2003 tehty komission päätös (asia COMP/M.2903 — DaimlerChrysler / Deutsche Telekom / JV) (ETA:n kannalta merkityksellinen teksti.) (tiedoksiannettu numerolla K(2003) 1409).